text: 16 сьнежань 2017, 12:00
  Сябра руху «За свабоду» Сяргей Вакуленка, які вылучаецца кандыдатам у дэпутаты ў Берасьці, паскардзіўся ў абласную выбарчую камісію на дзеяньні акруговай камісіі. Актывіст ня змог зарэгістраваць сваю ініцыятыўную групу, бо не было журналу ўліку, паведамляецца на сайце руху.
  Празь нейкі час Вакуленку патэлефанавалі з акруговай камісіі. Яе старшыня пачала тлумачыць, што адбылося непаразуменьне. Затрымка з рэгістрацыяй у выніку склала некалькі гадзін.
  «Сытуацыя, зразумела, некрытычная. І тым ня менш крыўдная, бо ў кожнага чалавека ёсьць свае пляны. Дый пачынаць так кепска выбарчую кампанію не хацелася», — сказаў Сяргей Вакуленка Свабодзе.